Eleccions araneses de 2023

Es eleccions araneses de 2023 se debanèn eth 28 de mai de 2023 ena Val d'Aran tath Conselh generau e es 9 municipis.

Conselh generau
Unitat d’Aran (UA), aliada deth Partit Socialista (PSÒE), a obtengut eth 49,05% des vòts e a emportat 9  des 13 conselhèrs generaus. Convergéncia Democratica Aranesa - Partit Nacionalista Aranés (CDA) a melhorat damb mès de 5 punts es resultats des darrièri comicis e a obtengut un 34,99% des vòts e 4 conselhèrs. Damb eth 10,71% des vòts era lista esquerrista d’Aran Amassa non a obtengut cap de conselhèr generau.

Municipis
UA se guarde eths municipis de Canejan, Es Bòrdes (guanhe 1 conselhèr perdut per CDA), Les e Vielha e Mijaran. CDA se guarde Arres (damb es 3 conselhèrs, UA ne pèrd 1), Naut Aran e Vilamòs, mès pèrd Bausen guanhat per Aran Amassa (es tres conselhèrs, en 2019 èren dus de CDA e un d'UA). A Bossòst, UA demòre purmèra mès pèrd era majoritat absoluda e poiré pèrder eth municipi en cas d'aliança entre Vesins e Vesíes de Bossòst (3 conselhèrs de 9) e CDA (2 conselhèrs). 
Categoria:Val d'Aran